CELEX: 32020R0517
Language: lv
Date: 2020-04-03 00:00:00
Title: Komisijas Īstenošanas regula (ES) 2020/517 (2020. gada 3. aprīlis) par atsevišķu preču klasifikāciju kombinētajā nomenklatūrā

14.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 114/4
               
            
         KOMISIJAS ĪSTENOŠANAS REGULA (ES) 2020/517
         (2020. gada 3. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. aprīlī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības
               
               
                  Ģenerāldirektorāta
                  Ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums, ko veido mākslīgās egles (priedes) vītne, kuras garums ir aptuveni 5 m, un 60 LED gaismekļu virtene, kas aptīta ap vītni. Gaismekļu virtenes barošanas avots ir 230 V strāva. Gan vītne, gan gaismekļu virtene ir izgatavota no plastmasas.
                        Sk. attēlu (*1).
                     
                     
                        6702 10 00 
                     
                     
                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu (VIN) un KN kodu 6702 un 6702 10 00  formulējumu.
                        Izstrādājums ir salikta prece 3.b) VIN nozīmē. Ņemot vērā izstrādājuma objektīvās īpašības, proti, ka tas sastāv no mākslīgās egles vītnes ar gaismekļiem, kas rada papildu dekoratīvu efektu, tam galvenā ir dekoratīvā funkcija. Turklāt pat tad, ja gaismekļi būtu izslēgti, mākslīgās egles vītni tik un tā varētu izmantot greznumam vai dekorācijai. Tāpēc mākslīgās egles vītne, kas ir līdzīga dabiskam produktam (sk. arī Harmonizētās sistēmas skaidrojums pozīcijai 6702), ir komponents, kas nosaka dekoratīva izstrādājuma pamatīpašības. Tāpēc izstrādājuma klasificēšana apakšpozīcijā 9405 40  pie citādām elektriskām lampām un apgaismes piederumiem nav iespējama.
                        Izstrādājuma klasificēšana apakšpozīcijā 9505 10  pie izstrādājumiem Ziemassvētkiem arī nav iespējama, jo tā objektīvās īpašības liecina, ka to izmanto ne tikai Ziemassvētkiem, bet galvenokārt par dekorāciju ziemas sezonā (sk. 95. nodaļas 1. papildu piezīmes a) punkta pēdējo daļu).
                        Tāpēc izstrādājums ir klasificējams ar KN kodu 6702 10 00  pie mākslīgām lapām no plastmasas.
                     
                  
               
            
               (*1)  Attēls pievienots tikai informācijai.